רשות המסים בישראל 

מכרז פומבי מס' 10/2014 לאספקת שירותי שינוע ואחסנה של סב"נים ותפיסות בנתב"ג 
1.	רשות המסים בישראל (להלן: "המזמין") יוצאת במכרז פומבי מס' 10/2014 לקבלת הצעות לאספקת שירותי שינוע ואחסנה של סב"נים ותפיסות בנתב"ג (להלן: "המכרז"). 
2.	משך ההתקשרות הנו לשנתיים עם אופציה של המזמין להארכת תוקף ההתקשרות בשלוש שנים נוספות, עד שנה אחת בכל פעם. 
3.	על המציע לצרף להצעתו את המסמכים הבאים כתנאי להשתתפותו במכרז:
	3.1.	מלוא האישורים עפ"י חוק עסקאות גופים ציבוריים, התשל"ו - 1976.
	3.2.	אישור עדכני על רישום במרשם לגבי תאגידים מסוגו של המציע ואישור עו"ד.
	3.3.	אישור תקף מרשות שדות התעופה לכניסה וליציאה לשטח הסטרילי (השטח המוגבל) של המתחם האווירי בנתב"ג, אשר הוצא בהתאם לכללי רשות שדות התעופה (כניסה לשטחים מוגבלים), התשמ"ג - 1983.
	3.4.	ערבות בנקאית או ערבות של חברת ביטוח ישראלית לטובת משרד האוצר - רשות המסים בישראל אוטונומית על סך של 50,000 ₪. הערבות תהיה בתוקף עד ליום 2.11.2014. 
4.	תנאי סף להשתתפות במכרז הוא שהמציע הינו המחזיק כדין של מחסן סגור הנמצא בתוך מתחם שדה התעופה בן גוריון בשטח של לפחות 200 מ"ר, עם אפשרות להרחבה ב-200 מ"ר נוספים.  
5.	על המציע להיות בעל ניסיון בניהול לוגיסטי של מחסן בכל אחת מהשנים 2011, 2012 ו-2013 לפחות. 
6.	את מסמכי המכרז ניתן לקבל ברשות המסים בישראל, בניין ג'נרי, רח' בנק ישראל 5 ירושלים, מחלקת חשבות, קומה 3 (אצל גב' רות סיני, טל' 02-6663950) החל מיום 7.5.2014   ועד ליום 29.5.2014 . 
לכתובת זו ניתן גם לפנות בשאלות הבהרה בכתב עד ליום 15.5.2014 בשעה 15:00. ניתן גם לפנות בפקס שמספרו 02-6668252 או דוא"ל Ruths@customs.mof.gov.il.
7.	תנאי להשתתפות במכרז הוא תשלום סך של 500 ₪ שלא יוחזרו, אשר ישולמו לפקודת המזמין, בחשבון מס'  0-05005-5 בכל סניף של בנק הדואר ברחבי הארץ.
8.	את ההצעות יש להכניס לתיבת המכרזים הנמצאת ברשות המסים בישראל, בניין ג'נרי, מחלקת חשבות, רח' בנק ישראל 5, ירושלים קומה 3 ליד חדר 3531 עד לתאריך 5.6.2014 בשעה 12:00. ההצעה תוגש במעטפה חתומה וסגורה בשני עותקים. על גבי המעטפה יש לציין את שם המכרז ומספרו בלבד.
9.	המזמין רשאי לא לקבל אף אחת מההצעות שיוגשו ו/או לבטל את המכרז. 
10.	הזוכה במכרז יידרש לחתום על הסכם במתכונת ההסכם המצורף למסמכי המכרז.
              11.   ניתן לעיין במסמכי המכרז באתר האינטרנט שכתובתו WWW.MR.GOV.IL (בלשונית  
                      מכרזים משרדיים).
12.	בסתירה בין הוראות מודעה זו לבין הוראות מסמכי המכרז, מסמכי המכרז יגברו.